While addressing the nation PM Mahinda Rajapaksa stated that opposition did not support the supplementary budget proposal for COVID-19 relief measures, hence there is no point in reconvening the Parliament.
The fact behind every news!, Covid-19 හෙවත් කොරොනා වෛරස් ආසාදනය දිවයින පුරා පැතීරීම වැලක්වීම පිණිස රජය අවදානම් කලාප ලෙස හඳුණාගත් ප්\u200dරදේශයන්ට නොකඩවා ඇඳිරි නීතිය පනවා, අනෙක් ප්\u200dරදේශයන්ට කඩින් කඩ ඇඳිරි පැනවීමට ක්\u200dරියා කළේය. අඩාලවු ජන ජීවිතය පවත්වා ගෙන යාමට රජය සහන රැසක් ලබා දෙන බව රජය පවසා සිටි අතර\xa0 මෙම ක්\u200dරියාදාමය සමාලෝචනය කිරීමට අග්\u200dරාමාත්\u200dය මහින්ද රාජපක්ෂ මහතා පසුගිය අප්\u200dරේල් 7වෙනි දින ජාතිය ඇමතීය., මෙවන් පසුබිමක “ජනතාවට කොරෝනා\xa0 සහන දෙන්න අතුරු අය වැයක් සම්මත කරගන්න පාර්ලිමේන්තුවෙ සහාය ලැබුණේ නෑ. ඒ නිසා ආය පාර්ලිමේන්තුවක් රැස් කරලා තේරුමක් නෑ” තේමාව යටතේ අගමැතිතුමාගේ සේයාරුවක් සහිතව සටහනක් “ලෙල්ල හුටං” නැමැති ෆේස්බුක් පිටුවක ඉදිරිපත් වී තිබෙනු නිරීක්ෂණය විය. ප්\u200dරතිචාර රැසක් හිමිකර ගනිමින් මෙම සටහන ෆේස්බුක් පරිශීලනය කරන්නන්ට රාශියක් අතර හුවමාරු වී තිබෙනු දක්නට ලැබුණි. බොහෝ ප්\u200dරතිචාර උපහාසාත්මක කෝණයකින් වූ බැවින් මේ පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., එම සටහනම ෆේස්බුක් පිටු සහ සමුහ රැසක හුවමාරු වී තිබෙනුද දැකගන්නට ලැබුණි., Fact Check (සත්\u200dය තොරතුරු විමර්ශනය කිරීම), මෙම කරුණු සනාථ කරගැනීම පිණිස අප අග්\u200dරාමාත්\u200dය මහින්ද රාජපක්ෂ මහතාගේ නිල ෆේස්බුක් පිටුව සහ මහින්ද රාජපක්ෂ තොරතුරු කේන්ද්\u200dරයේ නිල ෆේස්බුක් පිටුව පරීක්ෂා කළෙමු. 2020 අප්\u200dරෙල් මස 07 දින එතුමා ජාතිය අමතා කල විශේෂ ප්\u200dරකාශය අඩංගු වීඩියෝ පටි එම ෆේස්බුක් පිටුවල දක්නට ලැබුණි. එමෙන්ම එතුමා කළ පිටු හතරකින් සමන්විත විශේෂ ප්\u200dරකාශයේ මුද්\u200dරිත පිටපතක්ද මහින්ද රාජපක්ෂ තොරතුරු කේන්ද්\u200dරයේ නිල ෆේස්බුක් පිටුවෙහි ඉදිරිපත් කර තිබුණි. විනාඩි පහළොවක් වූ එම වීඩියෝ පටය නරඹා අනතුරුව\xa0 එතුමාගේ විශේෂ ප්\u200dරකාශය ද අධ්\u200dයනය කළෙමු. පාර්ලිමේන්තුව නැවත කැඳවීම පිළිබඳව එතුමාගේ අදහස පහත දැක්වේ., “අපි මෙපමණ මුදලක් වෙන් කරලා ජනතාවට සහන දුන්නේ පාර්ලිමේන්තුවෙන් අයවැයක් සම්මත කරගෙන නොවෙයි. මේ දේවල් එකක්වත් කරන්න ජනාධිපතිතුමාට පාර්ලිමේන්තුවෙ සහාය ගන්න ඉඩ ලැබුණේ නෑ. පාර්ලිමේන්තුව විසුරුවා හරින්න කලින් රජයේ කටයුතු පවත්වාගෙන යන්න අතුරු අයවැයක් සම්මත කරගන්න ගිය අවස්ථාවේ අපට පාර්ලිමේන්තුවේ සහාය දුන්නේ නෑ. එබඳු තත්ත්වයක් යටතේ නැවතත් පාර්ලිමේන්තුව රැස් කිරීම කුමන ප්\u200dරයෝජනයක්ද කියලා පරමාධිපත්\u200dය බලය තියෙන ජනතාව දැන් අපි කාගෙනුත් අහනවා”, රටේ පවතින වර්තමාන තත්ත්වය සහ රජය ගෙන ඇති ක්\u200dරියාමාර්ග පිලිබඳව අග්\u200dරාමාත්\u200dය මහින්ද රාජපක්ෂ මහතා විසින් සිදු කරනු ලබන විශේෂ ප්\u200dරකාශය, පරිපූරක ඇස්තමේන්තුවක් හරහා ප්\u200dරතිපාදන ඉල්ලා සිටියේ ඉකුත් පාලන සමයේ කොන්ත්\u200dරාත්කරුවන් වෙත පියවීමට තිබූ මුදල් සකසා ගැනීම සඳහා බව අමාත්\u200dය බන්දුල ගුණවර්ධන මහතා පසුගිය පෙබරවාරි මස පවසා තිබූ අතර විපක්ෂයේ සහයෝගය සඳහා නොලැබීම හේතුවෙන් එම පරිපූරක ඇස්තමේන්තුව ඉල්ලා ඇස කරගැනීමට සිදුවූ බවද පවසා තිබුණා, මේ පිළිබඳව අග්\u200dරාමාත්\u200dයවරයාද පසුගිය පෙබෙරවාරි මස කරුණු දක්වා තිබුනේ මෙලෙසිනි., එසේ වෙතත් විපක්ෂ නායක සජිත් ප්\u200dරේමදාස මහතා පවසා තිබුණේ සංවර්ධන වැඩපිළිවෙල් සඳහා මුදල් සම්මත කරගැනීම සඳහා කිසිදු විරුද්ධත්වයක් තිබුනේ නැති බවත් ඔවුන් විරුද්ධත්වය ප්\u200dරකාශ කර සිටියේ ණය සීමාව සම්බන්ධයෙන් බවත්ය, කෙසේවෙතත් අති විශේෂ ගැසට් පත්\u200dරයක් මගින් පාර්ලිමේන්තුව විසුරුවා හැරීම සිදු වූයේ මෙම\xa0 සිදුවීම් සියලෙන්ම පසුව මාර්තු මස 2 වැනි දින වන අතර ඒ වන විට මුලින්ම වාර්තා වූ චීන ජාතික කාන්තාවන් හැර කිසිදු ශ්\u200dරී ලාංකිකයකුට කොරෝනා රෝගය ආසාදනය වී තිබුනේ නැති බැවින් සහන ලබාදීම පිළිබඳව සාකච්ඡාවක් ද ඊට පෙර සිදුවී තිබුණේ නැත., Parliament.lk, Conclusion (අවසාන නිගමනය), අපගේ විමර්ශනයෙන් පැහැදිලි වන්නේ අගමැතිතුමා පාර්ලිමේන්තුවට පරිපුරක ඇස්තමේන්තුවක්\xa0 ඉදිරිපත් කළේ පුනරාවර්ථන වියදම්, කොන්ත්\u200dරාත්කරුවන් වෙත පියවීමට තිබූ මුදල් පියවීම අවශ්\u200dය ප්\u200dරතිපාදන සකසා ගැනීම ඇතුළු කාරණා මුල්කරගෙන බවත් කොරොනා වෛසරය හේතුවෙන් පීඩාවූ ජනතාවට සහන ලබාදීමට නොවන බවත්ය., එමෙන්ම ජාතිය අමතා, එතුමා කළ විශේෂ ප්\u200dරකාශයේදි අවධාරනය කළේ කොරෝනා මර්ධන ව්\u200dයාපාරය සඳහා ජනතාවට සහන ලබාදුන්නේ පාර්ලිමේන්තුවෙන් අයවැයක් සම්මත කරගෙන නොවන බවත්, රජයේ කටයුතු පවත්වාගෙන යාමට අතුරු අයවැයක් පසුගිය පෙබරවාරි මස සම්මත කරගන්න ගිය අවස්ථාවේදී එයට පාර්ලිමේන්තුවේ සහාය නොලැබුණු බව ප්\u200dරකාශ කර තිබුණි., එමනිසා “ජනතාවට කොරොනා\xa0 සහන දෙන්න අතුරු අය වැයක් සම්මත කරගන්න පාර්ලිමේන්තුවෙ සහාය ලැබුණේ නෑ. ඒ නිසා ආය පාර්ලිමේන්තුවක් රැස් කරලා තේරුමක් නෑ” තේමාව යටතේ ඉදිරිපත් වී ඇති සටහන් සියල්ලම නොමග යවන සුළු සටහන් බවට නිගමනය කරමු., Title:කොරොනා සහන ලබාදීමට අතුරු සම්මත අයවැයක් පාර්ලිමේන්තුවට ඉදිරිපත් වුයේ නැත!, Result: False
කොරොනා සහන ලබාදීමට අතුරු සම්මත අයවැයක් පාර්ලිමේන්තුවට ඉදිරිපත් වුයේ නැත! - Factcrescendo Sri Lanka